Gauteng-treindienste hervatDie foto is deur @MedixGauteng op Twitter gelaai. Treindienste tussen Pretoria en Johannesburg is weer hervat nadat ŉ passasierstrein Woensdagmiddag ŉ oorhoofse balk buite die Kemptonpark-treinstasie getref het. Lilian Mofokeng, woordvoerder van Metrorail, het gesê hulle het ná die voorval alternatiewe vervoer aan pendelaars verskaf. Sy sê voorts hulle is dankbaar dat pendelaars geduldig was tydens die vertragings. Maroela Media het Woensdag berig drie mense is in die voorval beseer. Volgens Mofokeng het ŉ konstruksievoertuig langs die treinspoor slote gegrawe vir ŉ veselkabel wat veroorsaak het dat die oorhoofse balk afgeruk is en die trein daarteen gebots het.